โปรแกรมอ่านหน้าจอ

โปรแกรมอ่านหน้าจอ () เป็นเทคโนโลยีสิ่งอำนวยความสะดวกรูปแบบหนึ่งที่แปลงเนื้อหาข้อความและภาพเป็นเสียงพูดหรืออักษรเบรลล์ ซึ่งจำเป็นสำหรับผู้ที่มีภาวะตาบอดหรือมีความพิการทางการเห็น ผู้ที่ไม่รู้หนังสือ หรือผู้ที่มีความพิการทางการเรียน โปรแกรมอ่านหน้าจอเป็นซอฟต์แวร์ประยุกต์ที่พยายามสื่อสารสิ่งที่ผู้ที่มีการมองเห็นปกติจะมองเห็นบนจอภาพไปยังผู้ใช้โปรแกรมด้วยวิธีการที่ไม่ต้องใช้การมองเห็น เช่น การสังเคราะห์เสียงพูด เอียร์คอน หรือตัวแสดงผลอักษรเบรลล์ โดยใช้เทคนิคที่หลากหลาย เช่น การโต้ตอบกับเอพีไอความสามารถในการเข้าถึงโดยเฉพาะ การใช้คุณลักษณะต่าง ๆ ของระบบปฏิบัติการ (เช่น การสื่อสารระหว่างกระบวนการ และการสอบถามคุณสมบัติของส่วนต่อประสานกับผู้ใช้) และการใช้เทคนิคการฮุก

ระบบปฏิบัติการไมโครซอฟท์ วินโดวส์ได้รวมโปรแกรมอ่านหน้าจอที่ชื่อ ผู้บรรยาย () ตั้งแต่วินโดวส์ 2000 แม้ว่าผลิตภัณฑ์อื่น เช่น โปรแกรมอ่านหน้าจอจอว์ส (JAWS) และโปรแกรมแว่นขยายหน้าจอซูมเท็กซ์ (ZoomText) ของฟรีดอมไซเอนทิฟิก และนอนวิชวลเดสก์ท็อปแอกเซสของเอ็นวีแอกเซสซึ่งเป็นซอฟต์แวร์เสรีและโอเพนซอร์สจะได้รับความนิยมมากกว่าสำหรับระบบปฏิบัติการดังกล่าว  ส่วนระบบปฏิบัติการแมคโอเอส ไอโอเอส และทีวีโอเอสของแอปเปิลก็ได้รวมโปรแกรมอ่านหน้าจอในตัวที่ชื่อ วอยซ์โอเวอร์ (VoiceOver) ขณะที่แอนดรอยด์ของกูเกิลมีโปรแกรมอ่านหน้าจอที่ชื่อ ทอล์กแบ็ก (TalkBack) และโครมโอเอสของกูเกิลเองก็สามารถใช้โครมวอกซ์ (ChromeVox) ได้ และที่คล้ายกัน อุปกรณ์ที่ใช้แอนดรอยด์จากแอมะซอนยังมีโปรแกรมอ่านหน้าจอที่ชื่อ วอยซ์วิว (VoiceView) นอกจากนี้ยังมีโปรแกรมอ่านหน้าจอแบบเสรีและโอเพนซอร์สสำหรับระบบลินุกซ์และเสมือนยูนิกซ์ เช่น สปีกอัป (Speakup) และออร์กา (Orca)

 อ้างอิง 

หมวดหมู่:เทคโนโลยีสิ่งอำนวยความสะดวก
หมวดหมู่:โปรแกรมอ่านหน้าจอ